Macastre

**Macastre** é un municipio sito na comarca da Foia de Bunyol, no País Valenciano. No ano 2008 (INE) tiña 1.293 habitantes. A súa área é de 37,7&nbsp;km². Limita cos concellos de Alborache, Dosaigües e Iàtova.

## Xeografía 
Situado entre as concas os ríos Bunyol e Magre. O seu relevo é bastante accidentado, constituído por pequenas elevacións e lombas de materiais cretáceos integrados no Sistema Ibérico. Na metade norte destaca o "turó" do Castell (430 m), ao pé do cal se asenta a poboación de Macastre. Logo de salvarse a "rambla" ou cavorco de *La Horteta*, o terreo torna elevarse, como no Puntal de Santa Bàrbara (400 m) e no da Foia da Estanquera (429 m); despois aparece o val do río Magre e na outra banda, no extremo sur, comezan os primeiros contrafortes da serra de Dosaigües, de maiores proporcións que as alturas do termo de Macastre.

## Historia 
miniatura|esquerda|Mapa dos municipios de Siete Aguas Buñol, Chiva e Macastre (1721)
Os restos máis antigos atopados en Macastre corresponden á Idade de Bronce. Xa na Idade Media, no ano 713, hai un tratado de capitulación no que es testemuña a presenza musulmá. En 1122 hai noticia de que o rei de Aragón Afonso I (1073-1134) recadaba parias dos almorábides. En 1238, tras a capitulación de Valencia, os castelos, vilas e alcarías (granxas) son organizadas en "fogos" e repartidos por Jaume I (1208-1276), de maneira que dan lugar ao señorío de Bunyol que abrazaba, máis ou menos, os límites da actual comarca da Foia de Bunyol, que foi concedido, o 28 de abril de 1238, a Roderic de Liçana, quen o transferiu logo á orde do Hospital. Até a expulsión dos mouriscos, en 1609, a poboación medraba con rapidez –64 familias en 1563 e 98 en 1602-, axudada pola importancia estratéxica do seu castelo, sito a cabalo dos reinos de Valencia e de Castela, pero esta medra demográfica viuse frustrada co desterro dos mouros e, se ben o 10 de novembro de 1611 se concedeu carta de poboación a diversas familias cristiás polo señor territorial, Gaspar Mercader e Carroç, señor de Macastre, estes novos poboadores non chegaban a unha vintena de veciños. Até o século XVIII non se produciu a recuperación demográfica que, desde aquela altura sempre ten sido dun moderado ascenso cun devalo durante as décadas centrais do XX.

## Demografía 
## Economía 
A economía do concello baséase tradicionalmente na agricultura de secaño, con predominio do cultivo de oliveira, viñedo e alfarrobeira. Produce aceite de oliveira de excelente calidade.

## Monumentos 
Un paseo pola localidade permite gozar da ***Plaza de los Árboles***, con árbores centenarias; da **fonte do Bolot**, realizada nos inicios do XX con azulexos de estilo modernista e máis dunha boa mostra da arquitectura rural do interior.

Dentro do seu patrimonio debe salientarse aínda:
* **O castelo**, berce da poboación, xa que a súa fundación podería datarse na Idade de Bronce, aínda que o seu esplendor corresponde á época islámica, no século. Actualmente áchase en lamentábel estado de ruína, mais o concello está a estudar crear nel un parque arqueolóxico.
* **Igrexa da Transfiguración do Salvador**, do século XVII, con fermoso campanario barroco.

## Festas e celebracións 
* **Festas patronais**, teñen lugar durante a primeira quincena de agosto. Están dedicadas aos patróns, San Salvador e Santa Bárbara.
* **Semana taurina**, inmediatamente logo das festas patronais, ao longo dunha semana.
* **Festas das Fillas de María**, na primeira fin de semana de setembro. Ademais dos actos relixiosos en honra da Virxe, realízanse verbenas, cabalgadas, ofrendas de flores, *mascletades* (disparos de canóns ad hoc) e castelos de fogos artificiais.

## Véxase tamén
### Ligazóns externas
* Web do concello de Macastre